เก็บป้ายออกแล้ว
📢🔊 แจ้งติดป้าย ผิด พรบ.ความสะอาด และความเป็นระเบียบเรียบร้อยของบ้านเมือง❌😤😠🙅‍♀️🙅‍♂️ 🎤โฆษณาด้วยการปิด ทิ้ง หรือ โปรยแผ่นประกาศหรือใบปลิว ในที่สาธารณะ โดยไม่ได้รับอนุญาตมาตรา 10 แห่ง พ.ร.บ.รักษาความสะอาด พ.ศ. ๒๕๓๕ 📸 📌ตรง ช่งกี่ บะหมี่ปู 🛣️ถนน นวมินทร์ ขาเข้า 🙏👷👩‍🔧ขอขอบคุณ เจ้าหน้าที่ทุกท่าน ในการจัดการปัญหานี้✌️✌️💪👏👏👏
ตร.ไซเบอร์จับ ‘อดีต รปภ.’ ผันตัวรับบท ‘ผกก.เมืองเชียงราย’ โทรหลอก ‘คุณหมอ’ โอนเงินกว่า 101 ล้าน  กรณีอดีตแพทย์อายุรกรรม และ อดีต ผอ.ศูนย์แพทยศาสตร์ศึกษาเกษียณราชการ ถูกแก๊งคอลเซ็นเตอร์หลอกโอนเงิน ความเสียหายกว่า 101 ล้านบาท  โดยมิจฉาชีพหลอกว่า มีพัสดุผิดกฎหมาย แล้วปลอมตัวเป็น ผกก.สภ.เมืองเชียงราย สนทนาเพื่อให้ผู้เสียหายเกิดความกลัว จนสามารถหลอกให้โอนเงินไปทั้งสิ้น 101,871,381 บาท เหตุการณ์เกิดขึ้นเมื่อเดือน ก.ย.65 ที่ผ่านมา  พล.ต.ท.วรวัฒน์  วัฒน์นครบัญชา ผบช.สอท. ได้สั่งการให้เจ้าหน้าที่ตำรวจไซเบอร์ออกสืบสวนเพื่อรวบรวมพยานหลักฐานกลุ่มขบวนการที่เกี่ยวข้อง จนสามารถออกหมายจับและจับกุมไปได้แล้วหลายรายก่อนหน้านี้   ต่อมา เจ้าหน้าที่ชุดสืบสวน กก.วิเคราะห์ข่าวและเครื่องมือพิเศษ บก.สอท.3 ลงพื้นที่สืบสวนหาข้อมูลจนทราบว่า มีผู้ต้องหาสำคัญในขบวนการดังกล่าว และยังเป็นบุคคลตามประกาศสืบจับของสำนักงานตำรวจแห่งชาติ ประจำปีงบประมาณ พ.ศ.2566 (ลำดับที่ 249) มาหลบซ่อนตัวอยู่ที่บ้านหลังหนึ่ง ในพื้นที่ ม.5 ต.ท่าด้วง อ.หนองไผ่ จ.เพชรบูรณ์ จึงวางแผนเข้าจับกุมและสามารถจับกุม นายชลวิชา อายุ 33 ปี ชาวสมุทรสาคร ในข้อหา “ร่วมกันฉ้อโกงประชาชนโดยการแสดงเป็นคนอื่น, ร่วมกันเป็นอั้งยี่, ร่วมกันเป็นซ่องโจร, ร่วมกันมีส่วนร่วมในองค์กรอาชญากรรมข้ามชาติ, ร่วมกันโดยทุจริตหรือโดยหลอกลวง นำเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือนหรือปลอมไม่ว่าทั้งหมด หรือบางส่วน หรือข้อมูลคอมพิวเตอร์อันเป็นเท็จโดยประการที่น่าจะเกิดความเสียหายแก่ผู้อื่นหรือ และ ร่วมกันฟอกเงิน”  ผู้ต้องหาให้ข้อมูลว่า เดิมเคยประกอบอาชีพเป็น รปภ. แต่มีปัญหาทางการเงิน จึงสมัครงานผ่านเพจหางานคาสิโนในเฟชบุ๊ก โดยแอดมินเพจแจ้งเพียงว่า มีลักษณะการทำงานเป็นแอดมินตอบโต้ลูกค้า จึงเดินทางข้ามชายแดนทางพื้นที่ อ.อรัญประเทศ จ.สระแก้ว แล้วมีคนมารับข้ามไปยังประเทศกัมพูชา  เมื่อไปถึง กลับพบว่าเป็นการทำงานในแก๊งคอลเซ็นเตอร์เพื่อหลอกลวงเหยื่อให้โอนเงิน โดยจะมีคนสอนให้พูดตามสคริปต์ให้รับบทเป็น ผกก.สภ.เมืองเชียงราย มีสัญญาการทำงาน 6 เดือน มีค่าตอบแทน 30,000 บาทต่อเดือน และจะได้รับค่าคอมมิสชั่นเพิ่มหากทำงานถึงยอดตามเป้า เมื่อครบกำหนด 6 เดือน จึงเดินทางกลับมาประเทศไทย ก่อนจะถูกจับกุมในที่สุด